
Avaliku ürituse „Kultuuribuss” 

loa taotluse rahuldamine 
1. Asjaolud ja menetluse käik

25.04.2008.a. esitas MTÜ Eesti Euroopa Liikumine Narva Linnavalitsusele taotluse, millega taotletakse Narva Linnavalitsuselt avaliku ürituse luba kultuuriprojekti „Euroopa Päev” raames avalikkusele suunatud ürituse „Kultuuribuss” läbiviimiseks Narva linnas 09.05.2008.a. 
Avaliku ürituse „Kultuuribuss” eesmärgiks on tutvustada Euroopa kultuurilist mitmekesisust kui väärtust ning samal ajal jagada informatsiooni kodanike võimaluste kohta Euroopa Liidus. 
Tulenevalt Narva Linnavolikogu 06.03.2008.a määruse „Avaliku korra eeskiri” § 6 lõikes 1 sätestatust on avaliku ürituse korraldaja kohustatud taotlema avaliku ürituse läbiviimiseks Narva Linnavalitsuselt avaliku ürituse luba, mis vormistatakse Narva Linnavalitsuse korraldusena.
Narva Linnavalitsuse Linnavara- ja Majandusamet, mille põhimäärusega on ettenähtud avaliku ürituse loa taotluse menetlemine, teeb Narva Linnavalitsusele ettepaneku rahuldada MTÜ Eesti Euroopa Liikumine poolt esitatud taotlus avaliku ürituse „Kultuuribuss” läbiviimiseks Narva linna haldusterritooriumil.

2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Eesti Euroopa Liikumine taotlus avaliku ürituse „Kultuuribuss” läbiviimiseks. 

3.2. Avaliku ürituse korraldajaks on MITTETULUNDUSÜHING EESTI EUROOPA LIIKUMINE (Äriregistrikood: 80064116; Asukoht: Estonia pst 5a, Tallinn 10143).
3.3. Avaliku ürituse läbiviimise marsruut: Narva Eesti Gümnaasium (Kraavi 1) – Narva Kreenholmi Gümnaasium (Gerassimovi 2) – Narva Kutseõppekeskus (Kreenholmi 45) – Peetri plats – Tartu Ülikooli Narva Kolledž (Kerese 14) – Narva Fama kaubanduseksus (Tallinna mnt 19c) – Astri Kaubanduskeskus (Tallinna mnt 41).
3.4. Avalik üritus algab 09.05.2008.a. kell 14.00 ning lõpeb 09.05.2008.a. kell 17.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted
4.1. Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras või vaide Narva Linnavalitsusele haldusmenetluse seaduses sätestatud korras. 
4.2. Korraldus jõustub seadusega sätestatud korras.

